CELEX: 62010TN0132
Language: fi
Date: 2010-03-22 00:00:00
Title: Asia T-132/10: Kanne 22.3.2010 — Communauté de communes de Lacq v. komissio

5.6.2010   
            
            
               FI
            
            
               Euroopan unionin virallinen lehti
            
            
               C 148/35
            
         Kanne 22.3.2010 — Communauté de communes de Lacq v. komissio
   (Asia T-132/10)
   2010/C 148/61
   Oikeudenkäyntikieli: ranska
   
      Asianosaiset
   
   
      Kantaja: Communauté de communes de Lacq (Mourenx, Ranska) (asiamies: asianajaja J. Daniel)
   
      Vastaaja: Euroopan komissio
   
      Vaatimukset
   
   
               —
            
            
               Euroopan unioni on velvoitettava maksamaan kantajalle 10 000 000 euroa, koska komissio on toiminut lainvastaisesti ja komission toiminta on ollut puutteellista ACETEX-yhtiön velvollisuuksien rikkomisen suhteen
            
         
               —
            
            
               Euroopan unioni on velvoitettava maksamaan kantajalle 25 000 euroa kuluista, joita ei yleensä voida lukea oikeudenkäyntikuluihin
            
         
               —
            
            
               Euroopan unioni on velvoitettava korvaamaan oikeudenkäyntikulut
            
         
      Oikeudelliset perusteet ja pääasialliset perustelut
   
   Communauté de communes de Lacq (Lacqin kuntayhtymä) vaatii korvausta vahingosta, jota väitetään aiheutuneen komission päätöksestä, jolla julistettiin yrityskeskittymä, jossa Celanese Corporation hankkii määräysvallan Acetex Corporationissa, yhteismarkkinoille ja ETA-sopimuksen toimintaan soveltuvaksi ottamatta huomioon velvollisuuden, joka Celanesella väitetään olevan, erityisesti velvollisuuden jatkaa Acetexin tehtaan toimintaa Pardiesissä viiden vuoden ajan, oikeudellista merkitystä (asia COMP/M.3625 — Blackstone/Acetex).
   Kantaja esittää kanteensa tueksi, että komissio on loukannut oikeusvarmuuden ja luottamuksensuojan periaatteita, koska se jätti EY:n sulautuma-asetuksen (1) tulkinnallaan kaikki yrityskeskittymien kolmannet osapuolet (työntekijät ja paikalliset viranomaiset) vaille suojaa, vaikka Celanese Corporation -yrityksen velvollisuudet huomioon ottaen oli selvää, että työntekijöitä suojattaisiin toiminnan päättymiseltä viiden vuoden ajan.
   Kantaja on siten kiistatta kärsinyt huomattavasti vahinkoa. Tämän sektorin paikalliset viranomaiset eivät ole saaneet tärkeitä verotuloja ja niiden on maksettava lukuisia sosiaaliturvaetuuksia, jotka aiheutuvat tehtaan sulkemisesta. On odotettavissa lukuisia Acetexin mutta myös yhtiöiden, joiden toiminta liittyy erittäin läheisesti Celanese Corporation -yhtiön toimintaan, työntekijöiden irtisanomisia.
   Jos Euroopan komission ei katsota olevan tuottamukseen perustuvassa vastuussa, kantaja vaatii toissijaisesti, että komission on katsottava olevan tuottamuksesta riippumattomassa vastuussa. Kantajan kärsimästä vahingosta ja sen epätavallisesta ja erityisestä luonteesta ei ole mitään epäselvyyttä, ja tämä vahinko on johtunut välittömästi Euroopan komission kieltäytymisestä määrätä seuraamuksia Celanese Corporation -yhtiölle.
   
      (1)  Yrityskeskittymien valvonnasta 20.1.2004 annettu neuvoston asetus (EY) N:o 139/2004, EUVL L 24, s. 1.